Signe Indahl-Voss

Signe Elvira Indahl-Voss (født Indahl 14. juni 1889 i Kristiania, død 10. november 1965 i Oslo) var en norsk skuespillerinne, sangerinne og danserinne, som i flere tiår preget oppsetningene på Centralteatret.

Familie 
Signe Indahl-Voss var datter av politikonstabel, postbud og bryggearbeider Marthinius Indahl og Christiane Bjerke.
Hun ble i 1921 gift med kapellmester, dirigent og komponist Torolf Voss.

Liv og virke 
Signe Indahl-Voss opptrådte på Centralteatret i perioden 1909-1940. Her fikk hun sin offisielle debut 19. desember 1909 i musikkteaterstykket Taterblod, da hun overtok rollen som Eldri etter Bokken Lasson. Allerede i 1908 hadde hun imidlertid medvirket i stykket Veslefrik med Felen samme sted, i tillegg til flere småroller, blant annet i en spansk solodans i Flaggermusen av Johann Strauss d.y.. Om hennes opptreden her ble det skrevet at hun «har meget talent. Hun gjorde umaadelig lykke».

Sommeren 1913 medvirket Indahl-Voss i Norsk Skuespillerforbunds kabaret Apekatten i Christiania Tivoli. Sent i karrieren var hun også tilknyttet Riksteatret. Hun medvirket også i filmen Sankt Hans fest i 1947.

Roller i utvalg 
Berit-Anna i Veslefrik med Felen av Harald Alfsen og Torolf Voss (Centralteatret, 1908)
Eldri i Taterblod (Centralteatret, 1909)
Maja i Sommereventyr av Per Reidarson (Centralteatret, 1910)
Irma i operetten Den kyske Susanne av Jean Gilbert og Georg Okonkowski (Centralteatret, 1911)
Lucy i Papa (Centralteatret, 1912)
Minka i Jomfru Kristine (Centralteatret, 1912)
Violette i Spøkelseshotellet (Centralteatret, 1913)
Sofie i Borgermesterinden av Maurice Hannequin og Pierre Veber (Centralteatret, 1913)
Gretchen i operetten Jomfru Hook van Holland av Paul M. Rubens og Austen Hurgon (Centralteatret, 1914)
Kammerjomfru Marie i lystspillet Keiserinden av Lengyel & Biro (Centralteatret, 1915)
Sarah i Madame Szibill av Max Brody og Franz Martos (Centralteatret, 1916)
Fru Starck i Kameratene av August Strindberg (Centralteatret, 1918)
Bichette i lystspillet Keiserinden av Lengyel & Biro (Centralteatret, 1919)
Hanne i operetten Fetteren fra Batavia (Centralteatret, 1922) 
Petruschka i operetten Den siste Vals (Centralteatret, 1922)
Juanita i operetten Frasquita av Franz Lehár (Centralteatret, 1925)
Rose i Fru X av Alexander Bisson (Centralteatret, 1928)

Filmografi

Referanser

Kilder

Eksterne lenker 

 Signe Indahl-Voss i Scenewebarkivet

 

Norske skuespillere
Norske dansere
Norske sangere
Personer fra Oslo